Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Diyetoloqlar deyirlər ki, insanlar gündəlik əvəzinə yedikləri qidaları telefona yazsalar, həm qəbul edilən kalori miqdarına, həm də qidalanma saatlarına nəzarət etmiş olarlar.
Gün ərzində üç dəfə yemək həkimlərin əsas məsləhətidir.
Hansısa yemək növbəsini ixtisara salıb ötürmək arıqlamaya ən böyük zərbədir.
Bir illik araşdırma nəticəsində məlum olub ki, yediklərini yazanlar pəhriz saxlayan digər adamlarla müqayisədə üç kilo daha çox çəki itirib.
Lakin bəzən pəhriz saxlayan insanların çəki atdıqca üzə çıxan bir sıra xəstəlikləri olur.
Bu barədə sosial şəbəkələrdə də paylaşımlara rast gəlinir.
Artıq çəki orqanizmi sanki güclü saxlayır, arıqladıqca isə ciyər və ürəklə bağlı bir sıra problemlər üzə çıxmağa başlayır.
Mövsüm dəyişən ərəfələrdə, virus infeksiyaların oyandığı dönəmlərdə pəhriz saxlayan şəxslərin orqanizmində müşahidə edilən nisbi zəifləmələr az deyil.
Bəs onda pəhriz zamanı xüsusilə diqqət edilməli məqam hansıdır?
İnsanlar hansı qidalardan istifadə etməlidir ki həm pəhriz, həm də metabolizm zəifləməsin?
Elə insanlar varmı ki, artıq çəki ilə paralel hansısa xəstəliklərdən əziyyət çəksinlər və onlara pəhriz qadağan olunsun?
Məsələ ilə bağlı Oxu.Az-ın suallarını diyetoloq Leyla Nur cavablandırıb.
O bildirib ki, mövsüm dəyişən zamanlarda virus infeksiyalara yoluxur və müalicə prosesi uzun çəkirsə bu, həmin şəxslərin immun sisteminin zəif olmasından irəli gəlir:""“Bu məqamın pəhriz saxlayıb-saxlamamaq ilə əlaqəsi yoxdur.
İmmun sistemi də birbaşa qida rasionumuzla əlaqəlidir.
Amma pəhriz saxlasa da, saxlamasa da insan sağlam qidalanmır, sağlam həyat tərzi sürmürsə immunitet aşağı olacaq.
Bu gün cəmiyyətdə pəhriz ilə bağlı insanların şüuruna yerləşdirilən yanlış informasiyalar çoxdur”.
Diyetoloq xüsusi ilə vurğulayıb ki, pəhrizin düzgün formada təşkili çox önəmli məsələdir:""“Hansı insanlar ki pəhriz saxlayan zaman düzgün bölgü aparmır və günlərlə ac qalır.
Təbii ki, belə olanda səhhətinizdə problemlər olacaq.
Yanlış məqamlardan biri də pəhriz zamanı qidaların rəngarəngliyinə diqqət etməkdir.
Çox az qida qəbul etmək, eyni qidalardan istifadə etmək, lifli qidalar istifadə etməmək və s.doğru deyil.
Hətta bəzən yağsız, duzsuz, ədviyyatsız qidaları pəhriz zənn edirlər.
Bu sadalananlardan zəruri miqdarda istifadə etmədikdə insan orqanizmi pozulur, immunitet zəifləyir.
Pəhriz uğurlu olmadığı üçün də çəki atmaq mümkün olmur.
Qidalanma balanslaşdırılmış və yetərli formada təşkil edilməlidir.
Yəni, hər bir insanın qida və kalori tələbatı individualdır.
Bunun az olması da, çox olması da problem yarada bilər.
Bizim istehlak etdiyimiz qidaların tərkibində həm zülallar, həm yağlar, həm də karbohidratlar zəruri miqdarda olmalıdır.
Qida rasionumuza ət, yağ, çərəz, meyvə, taxıl, tərəvəz və s.istehlak etməliyik və fikir verməliyik ki, orqanizmin tələbatı olan vitamin, mineralları qəbul edək”.
Leyla Nur qeyd edib ki, qəbul etdiyimiz qidaların paketlənmiş, zavod istehsalı olmamasına diqqət etsək daha çox effekt almış olarıq:""“Hər bir qidanı mümkün qədər təbiətdən gəldiyi formada, kimyəvi maddələrə çox az miqdarda məruz qalmış halda istehlak etmək yaxşıdır.
Qidaların konservləşdirilməsi tərkibinin təbiiliyini itirməsinə səbəb olur.
Eləcə də hazırda atmosferin çirklənməsi səbəbindən günəşdən, torpaqdan kifayət qədər vitamin və minerallarla təmin oluna bilmirik.
Qidalarımızı nə qədər seçsək də orqanizmin vitamin və mineral ehtiyacları zəruri miqdarda ödənmir.
Buna görə də immunitetin güclü olması üçün vitamin qəbulu, xüsusilə də D vitamini önəmlidir.
Bizim D vitamini almalı olduğumuz Günəşin UVB şüaları yer səthinə çatmır.
Buna görə də insanlar arasında 99 faiz D vitamini çatışmazlığı var.
Bu səbəbdən də mütəmadi D vitamini qəbulu tövsiyə edilir”.
“Piylənmə özü ayrı bir xəstəlikdir və müalicə tələb edir.
O özü ilə bərabər paralel xəstəliklərə gətirib çıxarır ki, günümüzdə piylənmə ilə əlaqəsi olan ən geniş yayılan xəstəlik TİP-2 diabetdir.
Burada qidalanma mütləq nizamlı olmalıdır.
Bəzən deyirlər ki, TİP-2 diabet varsa, ömür boyu dərman içmək lazımdır.
Əgər insan qidalanma vərdişlərini dəyişir, sağlam həyat tərzi prinsiplərinə riayət edirsə, paralel olaraq həkimin təyinatlarına düzgün riayət etməklə bundan sağala bilər”-, deyə diyetoloq qeyd edib.
Beynəlxalq Tennis Dürüstlüyü Agentliyi (ITIA) rəsmi saytında fransalı tennisçi Maksens Brovilin yeddi il müddətinə diskvalifikasiya edildiyini açıqlayıb.
İdmançı 2017 və 2018-ci illərdə danışılmış oyunlarla bağlı ittihamlarla üzləşib.
Brovil bütün ittihamları rədd edib və ITIA-nın istintaqı ilə əməkdaşlıq etməkdən boyun qaçırıb.
Tennisçi yoxlama üçün şəxsi cihazlarını təqdim etməyib.
Diskvalifikasiyadan əlavə, Brovil 5 min dollar məbləğində cərimə olunub.
Fransız idmançının diskvalifikasiya müddəti 2023-cü il iyunun 20-dən başlayır və 2030-cu il iyunun 19-da başa çatır.
Bu müddətdə fransıza ITIA üzv təşkilatların tennis tədbirlərində oynamaq, məşq etmək və ya iştirak etmək qadağandır.
Xatırladaq ki, ötən yay daha bir fransalı tennisçi Aleksis Musialek oyunların təşkilinə görə ömürlük tennisdən uzaqlaşdırılıb.
Fövqəladə Hallar Nazirliyi (FHN) Abşeronda ölümlə nəticələnən yanğın hadisəsi ilə bağlı açıqlama verib.
Nazirlikdən verilən məlumata görə, “112” qaynar telefon xəttinə Abşeron rayonu, Masazır qəsəbəsi, “Yeni Bakı” yaşayış kompleksində mənzildə yanğın baş verməsi barədə məlumat daxil olub.
Məlumatla əlaqədar FHN-in Dövlət Yanğından Mühafizə və Xüsusi Riskli Xilasetmə xidmətlərinin qüvvələri dərhal hadisə yerinə cəlb olunub.
Əməliyyat şəraitinin qiymətləndirilməsi zamanı yanğının yeddimərtəbəli yaşayış binasının dördüncü mərtəbəsində yerləşən ümumi sahəsi 45 kvadratmetr olan iki otaqlı mənzildə baş verdiyi müəyyən olunub.
Yanğınsöndürənlərin müdaxiləsi sayəsində yanğın genişlənərək mənzilin digər hissələrinə yayılmasına imkan verilmədən qısa müddətdə söndürülüb.
Yanğın nəticəsində mənzilin bir otağının yanar konstruksiyaları 20 kvadratmetr sahədə yanıb.
Hadisə zamanı tüstüdən boğulmuş 1932-ci il təvəllüdlü Ə.Mehdiyevin meyiti aşkar olunub.
Mənzilin qalan hissəsi və digər mənzillər yanğından mühafizə olunub.
Hadisə ilə əlaqədar müvafiq qurumlar tərəfindən təhqiqat aparılır.
18:57"Abşeronda yaşayış binasında yanğın olub, ölən var.
Bu barədə Fövqəladə Hallar Nazirliyindən (FHN) məlumat verilib.
Bildirilib ki, hadisə “Yeni Bakı” yaşayış massivində qeydə alınıb.
Yanğın nəticəsində bir nəfər ölüb.
Hadisə yerinə FHN-nin Dövlət Yanğından Mühafizə Xidmətinin (DYMX) əməkdaşları cəlb olunub.
Fevralın 7-də keçiriləcək növbədənkənar prezident seçkisini müşahidə etmək üçün Azərbaycanda səfərdə olan Gürcüstan Mərkəzi Seçki Komissiyasının sədri Giorgi Kalandarişvilinin rəhbərlik etdiyi nümayəndə heyəti fevralın 5-də Mərkəzi Seçki Komissiyasında olub.
AZƏRTAC-ın məlumatına görə, Azərbaycan Mərkəzi Seçki Komissiyasının sədri Məzahir Pənahovla görüşdə ölkələrimiz arasında əlaqələrin yüksək səviyyəsindən məmnunluq ifadə olunub.
Vurğulanıb ki, iki ölkə arasındakı münasibətlər həm də ali seçki orqanları arasında sıx əməkdaşlığın qurulmasına səbəb olub.
M.Pənahov qeyd edib ki, seçki sisteminin inkişafında qarşılıqlı əlaqə və təcrübə mübadiləsi mühüm rol oynayır.
O bildirib ki, seçicilərin seçki məntəqələrinə gəlib öz iradələrini sərbəst ifadə etmələri üçün hər cür şərait yaradılıb.
Gürcüstan nümayəndə heyətinin rəhbəri Giorgi Kalandarişvili seçki prosesində şəffaflığın xüsusi əhəmiyyət kəsb etdiyini deyib və bu sahədə təcrübə mübadiləsinin vacibliyindən danışıb.
Qonaq seçkinin qanunvericiliyin tələblərinə uyğun keçiriləcəyinə əminliyini ifadə edib.
Rusiya diplomatlarının Avropa İttifaqı (Aİ) daxilində hərəkəti məhdudlaşdırıla bilər.
Məlumata görə, Çexiya hakimiyyəti növbəti anti-Rusiya sanksiyaları paketi çərçivəsində rusiyalı diplomatların akkreditə olunduğu ölkəyə gediş-gəlişinin məhdudlaşdırılmasını təklif edib.
Lakin Şengen zonası daxilində hərəkət faktiki olaraq heç bir şəkildə idarə olunmadığı üçün belə tədbirləri həyata keçirmək reallıqda çox çətindir.
Qeyd edək ki, hazırda Aİ-nin anti-Rusiya sanksiyalarının sayı rekord həddədir.
Mövcud məhdudiyyətlərin sayı artıq 17 mini ötüb.
Mədəniyyət Nazirliyi Füzulidə Mərkəzi Kitabxana binasında baş verən yanğınla bağlı məlumat yayıb.
Nazirlikdən verilən məlumata görə, yanğın fevralın beşində təqribən saat 18:30 radələrində Füzuli rayon Zobcuq qəsəbəsində yerləşən Füzuli Rayon Mərkəzi Kitabxanasının inzibati binasında qeydə alınıb.
Yanğın qeyri-iş saatında baş verdiyi üçün əməkdaşlar işdə olmayıblar, bu səbəbdən xəsarət alan yoxdur.
FHN-nin əməkdaşlarının müdaxiləsi nəticəsində yanğının yayılmasının qarşısı alınıb.
Hazırda vəziyyət nəzarət altındadır.
Dəymiş ziyanın həcmi, hadisənin baş vermə şəraiti araşdırılır.
19:12"Füzulidə Mədəniyyət Evi yanır.
Hadisə yerinə Fövqəladə Hallar Nazirliyinin (FHN) Yanğından Mühafizə Hissəsinin üç yanğınsöndürən briqadası cəlb edilib.
Hazırda yanğının söndürülməsinə çalışılır.
Qeyd edək ki, ümumi sahəsi 500 kvadratmetr olan Mədəniyyət Evində klub icma mərkəzi və Füzuli Mərkəzləşmiş Kitabxana Sisteminin filialı fəaliyyət göstərir.
Yanğının səbəbləri ekspertizanın nəticələrindən sonra məlum olacaq.
İsrail Qəzza zolağında keçirdiyi əməliyyat zamanı Fələstinin radikal HƏMAS hərəkatının silahlı qüvvələrinin yarıdan çoxunu artıq zərərsizləşdirib və tam qələbə qazanana qədər fəaliyyətini dayandırmaq niyyətində deyil.
Bu barədə yəhudi dövlətinin Baş naziri Benyamin Netanyahu ordu bazalarından birinə səfəri zamanı bildirib.
Hərbçilərlə ünsiyyətdə olan Netanyahu onların yüksək döyüş ruhunu qeyd edib və Qəzza zolağında qələbənin artıq “yolda” olduğunu vurğulayıb.
“Bizim hesablamalarımıza görə, biz onların qüvvələrinin yarıdan çoxunu, yəni 24 batalyonundan 18-ni məhv etmişik.
Qalan terrorçulara qarşı aktiv təmizləmə reydləri həyata keçiririk.
Biz son qələbəyə doğru gedirik və bundan əl çəkməyəcəyik.
İsrail həm cənubunda, həm də şimalında təhlükəsizliyi bərpa edəcək”, - Netanyahu bildirib.
Eyni zamanda, baş nazir İsrailin Qəzza zolağında tam qələbəyə nail olmasını İran üçün ölümcül zərbə adlandırıb.
“Yekun qələbə vacibdir, çünki o, İsrailin təhlükəsizliyini təmin edir.
Tam qələbə artıq göz qabağındadır.
Bu, İran, “Hizbullah”, husilər və təbii ki, HƏMAS-dan ibarət şər oxuna ölümcül zərbə vuracaq”, - Netanyahu bəyan edib.
“Miss Japan 2024” gözəllik müsabiqəsinin qalibi olan Ukrayna əsilli model Karolina Şiino evli kişi ilə münasibətinin təfərrüatı mediada işıqlandıqdan sonra tituldan imtina edib.
Assosiasiya sponsorlar və münsiflər də daxil olmaqla maraqlı tərəflərdən üzr istəyib və müsabiqənin ən yüksək mükafatının ilin sonuna qədər boş qalacağını bildirib.
Xatırladaq ki, yanvarın 24-də Ukraynanın Ternopil şəhərində anadan olmuş və 5 yaşında Yaponiyaya köçən 26 yaşlı model müsabiqənin qalibi olub.